cyanic-selkie/wikianc huggingface dataset:
এড অ্যাজনার
প্রারম্ভিক জীবন
এডি অ্যাজনার ১৯২৯ সালের ১৫ই নভেম্বর মিজুরি অঙ্গরাজ্যের ক্যানসাস সিটিতে জন্মগ্রহণ করেন এবং ক্যানসাস অঙ্গরাজ্যের ক্যানসাস সিটিতে বেড়ে ওঠেন। তার পিতামাতা আশকেনাজি ইহুদি অভিবাসী ছিলেন। তার পিতা মরিস ডেভিড অ্যাজনার (১৮৭৭-১৯৫৭) লিথুয়ানিয়া (ভিলনা গভর্নরেট বা গ্রদনো গভর্নরেট) থেকে এবং মাতা লিজি (বিবাহপূর্ব সেলিজার; ১৮৮৫-১৯৬৭) রাশিয়া থেকে মার্কিন যুক্তরাষ্ট্রে এসেছিলেন। তিনি গোড়া ইহুদি পরিবারে বেড়ে ওঠেন এবং তার হিব্রু নাম রাখা হয়েছিল ইৎজাক।
অ্যাজনার ক্যানসাস অঙ্গরাজ্যের ক্যানসাস সিটির ওয়াইনডোট হাই স্কুলে এবং পরে শিকাগো বিশ্ববিদ্যালয়ে পড়াশোনা করেন। তিনি শিকাগোতে সাংবাদিকতা বিষয়ে পড়াশোনা শুরু করেন। তবে একজন অধ্যাপক তাকে বলে এই পেশায় অর্থ উপার্জনের সম্ভাবনা ক্ষীণ, তাই তিনি অচিরেই এই বিষয় পরিবর্তন করে নাট্যকলায় ভর্তি হন। বিশ্ববিদ্যালয়ে টি. এস. এলিয়টের মার্ডার ইন দ্য ক্যাথিড্রাল নাটক দিয়ে তার মঞ্চে অভিনয়ের যাত্রা শুরু হয়। ইতোমধ্যে তিনি বিশ্ববিদ্যালয় থেকে ঝরে পড়েন এবং ট্যাক্সি ড্রাইভারের হিসেবে কাজ করেন, জেনারেল মটরসের অ্যাসেম্বলি লাইনে কাজ করেন এবং ১৯৫১ সালে সামরিক বাহিনীতে যোগ দেওয়ার পূর্ব পর্যন্ত এমন ছোটোখাটো কাজ করেন। অ্যাজনার ১৯৫১ থেকে ১৯৫৩ পর্যন্ত মার্কিন যুক্তরাষ্ট্র সেনাবাহিনীর সিগন্যান কোরে কর্মরত ছিলেন এবং ইউরোপ জুড়ে সেনাবাহিনীর ঘাঁটিতে সফররত নাটকে কাজ করেন।
মৃত্যু
অ্যাজনার ২০২১ সালের ২৯শে আগস্ট ৯১ বছর বয়সে লস অ্যাঞ্জেলেসের পার্শ্ববর্তী টারজানায় নিজ বাড়িতে মৃত্যুবরণ করেন।
ফিরাত বিশ্ববিদ্যালয়
ফিরাত বিশ্ববিদ্যালয় হলো তুরস্কের এলাজিগে অবস্থিত একটি রাষ্ট্রীয় বিশ্ববিদ্যালয়। বিশ্ববিদ্যালয়টি ১৯৭৫ সালে প্রতিষ্ঠিত হয় এবং ফোরাত নদীর তুর্কি নামের নামানুসারে নামকরণ করা হয়। ফোরাত ইলাজিগের কাছে উৎপন্ন হয়েছে। পূর্ব তুরস্কের অন্যতম প্রধান একাডেমিক প্রতিষ্ঠান হওয়ায়, বিশ্ববিদ্যালয়ের বারোটি স্কুল, চারটি প্রতিষ্ঠান, একটি রাষ্ট্রীয় সংরক্ষণশালা, তিনটি বৃত্তিমূলক উচ্চ বিদ্যালয় এবং একুশটি গবেষণা কেন্দ্র রয়েছে যা বৈজ্ঞানিক ও প্রযুক্তিগত অগ্রগতি এবং গবেষণার উপর জোর দেয়।
ইতিহাস
প্রাথমিকভাবে ১৯৬৭ সালে ইলাজিগ টেকনিক্যাল কলেজ হিসেবে চালু হয়, এবং ইলাজিগ স্টেট একাডেমি অফ ইঞ্জিনিয়ারিং অ্যান্ড আর্কিটেকচার হিসেবে পুনঃনামকরণ করা হয়, ১৯৭৫ সালে স্কুল অফ ভেটেরিনারি মেডিসিনের সাথে বিশ্ববিদ্যালয়ের মূল প্রোগ্রাম এবং কাঠামো তৈরি করে ফিরাত বিশ্ববিদ্যালয় প্রতিষ্ঠা লাভ ও তার বর্তমান নাম লাভ করে। ভেটেরিনারি মেডিসিন স্কুল যা ১৯৭০ সালে আঙ্কারা বিশ্ববিদ্যালয়ের দূরবর্তী স্কুল হিসাবে ইলাজিগে প্রতিষ্ঠিত হয়েছিল।
অধিভুক্তি
বিশ্ববিদ্যালয়টি ককেশাস বিশ্ববিদ্যালয় সমিতির সদস্য।
আল-শাবাব
আল-শাবাব (حركة الشباب المجاهدين); (সোমালি:জারাকাদা মুজাহিদিন্তা আল শাবাব মুজাহিদিন) পুরো নাম হরকাত আল শাবাব আল মুজাহিদিন। সংক্ষেপে আল-শাবাব নামেই পরিচিত। এতে অনেক বিদেশি যোদ্ধা আছে বলে ধারণা করা হয়। এরা সরাসরি আন্তর্জাতিক জঙ্গি সংগঠন আল-কায়েদার সঙ্গে সম্পৃক্ত।
উৎপত্তি
এক সময়কার সোমালিয়ার রাজধানী-সহ বৃহদাংশ নিয়ন্ত্রণকারী শক্তি ইসলামিক কৌর্টস ইউনিয়ন থেকে ভেঙ্গে এসে গড়ে উঠেছে আল-শাবাব - যার অর্থ হচ্ছে তারুণ্য।
লক্ষ্য ও উদ্দেশ্য
200px|thumb|right|Map showing territorial gains made by al-Shabaab from January 31, 2009 to December 2010; the period when a civil war against the Transitional Federal Government commenced আল-শাবাব নেতৃত্বাধীন ইসলামপন্থিরা সোমালিয়ায় ইসলামি শাসন প্রতিষ্ঠা করার লক্ষে জাতিসংঘ সমর্থিত সরকার ও পশ্চিমা বিশ্বের বিরুদ্ধে লড়াই করছে। শরিয়া আইন মেনে চলে তারা।।
অর্থ প্রাপ্তি
দস্যুবৃত্তির মাধ্যমে আল-শাবাব তহবিল সংগ্রহ ও সম্পদ আহরণ করে। অনেক সময় জলদস্যু দলের সদস্য সংগ্রহ হয় শাবাব থেকে। ২০ শতাংশের ওপরে জলদস্যু এই জঙ্গি গোষ্ঠীর।
ইতিহাস
২০০১ সালে গঠিত হয় আল-শাবাব। ২০০৬ সালে সোমালিয়ার সরকারি বাহিনী ও ইথিওপীয়ান বাহিনীর আক্রমণে ইসলামিক কৌর্টের হটে যাবার পর থেকে আল-শাবাব নতুন শক্তি হিসেবে তার প্রভাব বাড়াতে থাকে।
হামলা
পশ্চিমা দেশগুলোতে আল-শাবাব হামলা চালিয়েছে বিভিন্ন সময়ে। ২০১১ সালের মে মাসের হিসেব অনুযায়ী এই বাহিনীতে রয়েছে ১৪ হাজার ৪২৬ জন জঙ্গি।
তফসীরে নূরুল কোরআন
তাফসীরে নূরুল কুরআন আমিনুল ইসলাম কর্তৃক বাংলা ভাষায় রচিত একটি তাফসীর গ্রন্থ। এটিই বাংলা ভাষায় রচিত প্রথম পূর্ণাঙ্গ তাফসীর গ্রন্থ। ৩০ খণ্ডে সমাপ্ত ১১,১০২ পৃষ্ঠায় রচিত এই তাফসীর গ্রন্থে ইসলামি জীবন ধারার সাথে ওৎপ্রোতভাবে জড়িত এমন প্রায় সাড়ে চার হাজার বিষয়ের আলোচনা স্থান পেয়েছে। এ গ্রন্থ রচনার কাজ ১৯৮১ সালে শুরু হয়। ১৭ বছর পর ১৯৯৮ সালে রচনার কাজ শেষ হয়। ১৯৮১ সাল থেকে মাসিক আল বালাগ পত্রিকায় খন্ডাকারে প্রকাশিত হতে থাকে।
প্রেক্ষাপট
লেখক গ্রন্থটি রচনার কারণ হিসেবে বলেছেন, পবিত্র কুরআন অবতীর্ণ হওয়ার পর থেকে বিগত ১৪শ বছরের মধ্যে বাংলা ভাষায় কোন মৌলিক, প্রামাণ্য এবং বিস্তারিত তাফসীর গ্রন্থ আজও রচিত হয়নি। তখন থেকেই আমার মনের গোপনতম প্রকোষ্টে যে আকাঙ্ক্ষা সৃষ্টি হয় তা হল: বাংলা ভাষায় এমন একটি তাফসীর গ্রন্থ রচনা করা, যা হবে মৌলিক, প্রামাণ্য এবং বিস্তারিত, যা হবে অন্যান্য ভাষায় রচিত মূল্যবান তাফসীর গ্রন্থ সমূহের নিযার্স। এ উদ্দেশ্যে সর্ব প্রথম পবিত্র কুরআন তরজমায় হাত দেই।
গঠন ও উৎস
এই গ্রন্থের প্রথম খণ্ডের শুরুতে ‘লেখকের আরজ’ নামে চার পৃষ্ঠার একটি আবেদন, সাত পৃষ্ঠার একটি সূচীপত্র, নয় পৃষ্ঠার একটি ভূমিকা সংযোজিত হয়েছে। অতঃপর ‘অবতরণিকা’ নামে লেখক পুনরায় ১৫৬ পৃষ্ঠা ব্যাপী একটি বৃহৎ ভূমিকার অবতারণা করেছেন। এই ‘অবতরণিকা’ অংশে তিনি কুরআন ও কুরআনের তাফসীরের সাথে সংশ্লিষ্ট অনেক আলোচনা উপস্থাপন করেছেন। তন্মধ্যে কুরআন সংকলনের ইতিহাস, কুরআন তিলাওয়াত করার নিয়ম, ফাযায়েলে কুরআন, কুরআনের তাফসীর প্রসঙ্গ, কুরআনে একই ঘটনা বারবার উল্লেখ করার কারণ, ওহী নাযিলের পদ্ধতি, কুরআনে বর্ণিত ফেরেস্তা, সাহাবা ও আম্বিয়াদের বিবরণ, প্রথম যুগের মুফাসসিরগণের পরিচিতি, উপমহাদেশে কুরআন, কুরআনে বর্ণিত ভবিষ্যদ্বানী ইত্যাদি উল্লেখ্যযোগ্য। প্রতিটি খণ্ডের শুরুতে প্রথম খণ্ডের মতই তিনি ৩ থেকে ৭ বা ৮ পৃষ্ঠা ব্যাপী একটি ভূমিকা ও ৩ থেকে ৭ বা ৮ পৃষ্ঠা ব্যাপী একটি বিষয় সূচী প্রদান করেছেন।
অনুবাদ ও তাফসীরের পূর্বে বাংলায় প্রতিটি সূরার নাম, অবতীর্ণের স্থান, আয়াত ও রুকুর সংখ্যা, শানে নুযূল ও ফাযায়িলুল কুরআন ইত্যাদি আলোকপাত করেছেন। অতঃপর প্রতিটি সূরার আংশিক মূল আরবি, তৎনিচে ‘তরজমা’ আখ্যায় বঙ্গানুবাদ, অতঃপর ‘তাফসীরুল কুরআন’ আখ্যায় কুরআনের বিশদ ব্যাখ্যা প্রদান করেছেন।
এ তাফসীরে যে সমস্ত গ্রন্থকে উৎস হিসেবে ব্যবহার করা হয়েছে তন্মধ্যে ‘জামিয়ুল বায়ান’, ‘মাফাতিহুল গায়িব’, ‘ইবনে কাসীর’, ‘আদ দুররুল মানসূর’, ‘তাফসীরে মাযহারী’, ‘খুলাসাতুত তাফাসীর’, ‘সাফওয়াতুত তাফাসীর’, ‘বয়ানুল কুরআন’, ‘তাফসীরে হাক্কানী’, ‘তাফসীরে মাজেদী’, ‘আল বাহরুল মুহীত’, ‘মাআরিফুল কুরআন’, ‘কাসাসুল কুরআন’, ‘তানবীরুল মিকইয়াস’ ও বুখারী-মুসলিমসহ হাদিসের অন্যান্য প্রামাণ্য গ্রন্থ উল্লেখ্যযোগ্য।
বৈশিষ্ট্য
এই তাফসীর গ্রন্থের কতিপয় বৈশিষ্ট্য:
এ তাফসীর গ্রন্থের প্রথম খণ্ডের শুরুতে তৃতীয় খলিফা ওসমান তার শাহাদাতের পূর্বে মূহুর্তে যে কুরআন শরীফ খানা তিলাওয়াত করছিলেন তার অংশ বিশেষের দুর্লভ একটি ফটোকপিও সংযোজিত হয়েছে। সাবেক সোভিয়েত রাশিয়ার তাসখন্দ লাইব্রেরীতে এটি সংরক্ষিত আছে এবং লেখক এটি স্বচক্ষে দেখেছেন বলেও এ ফটোকপির ছবির নিচে তিনি উল্লেখ করেছেন। এ তাফসীরের ১ম খণ্ডের শুরুতে হরিণের চামড়ায় লিপিবদ্ধ প্রাচীনতম কুরআনের একটি অংশের ফটোকপিও সংযোজিত হয়েছে। এ তাফসীর গ্রন্থের অনুবাদ ও তাফসীরে সারল্যের ছোঁয়া ষ্পষ্ট।
বনিয়া
বনিয়া (জাতি)
বনিয়া একটি ভারতীয় জাতি৷ বনিয়ারা সাধারণত ব্যবসায় বাণিজ্যর সঙ্গে জড়িত৷ বনিয়ারা সাধারণত ব্যাঙ্ক, টাকা-পয়সা ঋণ দেয়া, শস্য বা মশলা বিক্রেতা, এবং আধুনিক যুগে বিভিন্ন বাণিজ্যিক উদ্যোগের সঙ্গে জড়িত৷
নামকরণ
বনিয়া শব্দের উৎপত্তি সংস্কৃত শব্দ বাণিজ্য থেকে হওয়া বলে ধারণা করা হয় ৷ পশ্চিম ভারতবর্ষে এই জাতিটি বানি অথবা বানিয়া বলে পরিচিত ৷
সাদী মোহাম্মদ
সাদি মহাম্মদ হলেন একজন বাংলাদেশি রবীন্দ্রসঙ্গীত শিল্পী ও সুরকার। তিনি সাংস্কৃতিক সংগঠন রবিরাগের পরিচালক।
শিক্ষা ও কর্মজীবন
সাদি মহাম্মদ রবীন্দ্রসঙ্গীতের ওপরে বিশ্বভারতী বিশ্ববিদ্যালয় থেকে স্নাতক ও স্নাতকোত্তর ডিগ্রি লাভ করেছেন।
২০০৭ সালে আমাকে খুঁজে পাবে ভোরের শিশিরে অ্যালবামের মাধ্যমে তিনি সুরকার হিসেবে আত্মপ্রকাশ করেন। ২০০৯ সালে তার শ্রাবণ আকাশে ও ২০১২ সালে তার সার্থক জনম আমার অ্যালবাম প্রকাশিত হয়।
এছাড়াও তিনি সাংস্কৃতিক সংগঠন রবিরাগের পরিচালক হিসেবে কর্মরত আছেন।
পুরস্কার
২০১২ সালে তাকে আজীবন সম্মাননা পুরস্কার প্রদান করে চ্যানেল আই। ২০১৫ সালে বাংলা একাডেমী তাকে রবীন্দ্র পুরস্কার প্রদান করে।
সুইমোর
ডান|থাম্ব|সুইমোর মডেল ৬২০ সুইমোর সেলাই মেশিন শিল্পজাত পোস্ট। দ্বিতীয় বিশ্বযুদ্ধের জাপান (প্রধানত যন্ত্রাংশ ব্যবহার থেকে বিবিধ, এশিয়ান, দেশ, যদিও ৯০০ সিরিজ মোটর বেলজিয়াম হতে নির্মিত ) এবং আমদানি করা হতো নিউ ইয়র্ক সিটি, নিউ ইয়র্ক।
অসংখ্য মডেলের অস্তিত্ব দিয়ে, অনেক ইউনিট প্রতিপাদন করা আছে যা একটি মোটামুটি নির্ভরযোগ্য ট্র্যাক রেকর্ড। বছরের পর বছর ধরে কয়েক মডেলের যন্ত্রের ব্যবহার হয়ে উঠছে ।একটি সংগ্রাহক আইটেম এবং নান্দনিক মিল যা আমেরিকান অটোমোবাইল একই যুগকে নির্দেশ করে।.
আল কায়েদা ইসলামি মাগরিব শাখা
আল কায়েদা ইসলামি মাগরিব শাখা (تنظيم القاعدة في بلاد المغرب الإسلامي, Tanẓīm al-Qā‘idah fī Bilād al-Maghrib al-Islāmī, সংক্ষেপে:একিউআইএম) এই সংগঠনটি মালিভিত্তিক কিন্তু এর লক্ষ্য আলজেরিয়ায় তাদের শাসন প্রতিষ্ঠা করা। তাদের সাম্প্রতিক কর্মকাণ্ড বেশ লক্ষণীয়। একিউআইএম আলজেরিয়া, ফ্রান্স, স্পেন ও যুক্তরাষ্ট্রের স্থাপনায় হামলা চালানোর ঘোষণা দিয়েছে। আলজেরিয়ার সরকার বলছে, এই জঙ্গিগোষ্ঠীর তৎপরতা আলজেরিয়া ছাড়িয়ে মালি, মৌরিতানিয়া, নাইজার, লিবিয়া ও চাঁদ পর্যন্ত বিস্তৃত। ফ্রান্সের দাবি, কাতার থেকে এদের সংগঠনের খরচ আসে।
সর্দার আব্দুর রশিদ
সর্দার আব্দুর রশিদ বাংলাদেশের পটুয়াখালী জেলার রাজনীতিবিদ, মুক্তিযুদ্ধা ও পটুয়াখালী-১ আসনের সাবেক সংসদ সদস্য।
প্রাথমিক জীবন
সর্দার আব্দুর রশিদ পটুয়াখালী জেলায় জন্মগ্রহণ করেন।
রাজনৈতিক জীবন
সর্দার আব্দুর রশিদ ১৯৮৬ সালের তৃতীয় জাতীয় সংসদ নির্বাচনে জাতীয় পার্টির প্রার্থী হিসেবে পটুয়াখালী-১ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে জাতীয় পার্টির প্রার্থী হিসেবে পটুয়াখালী-১ আসন থেকে তিনি পরাজিত হয়েছিলেন।
ভাগ্যবান বাঁশ
নামকরণ
স্যান্ডারের ড্রাকেনা উদ্ভিদটি সাধারণভাবে 'ফিতা ড্রাকেনা', 'ভাগ্যবান বাঁশ', 'ফ্রেন্ডশিপ বাঁশ', 'কোঁকড়া বাঁশ' , 'চাইনিজ বাঁশ', 'চাইনিজ ওয়াটার বাম্বু', 'দেবীর দয়ার গাছ', 'বেলজিয়ান এভারগ্রীন'সহ অন্যান্য বিভিন্ন নামেও পরিচিত। চীন দেশে 'লাকি বাম্বু' উদ্ভিদটি ফু গোয়ে ঝু নামে পরিচিত। চীনা ভাষায় 'ফু' এর অর্থ সৌভাগ্য, 'গোয়ে' এর অর্থ 'শক্তি ও সম্মান' এবং 'ঝু' হল বাঁশ। ব্রাউন জোহানেস এম. নামের  জার্মানির এক মালি তথা সংগ্রাহকের নামানুসারে আর একটি প্রজাতির সপুষ্পক উদ্ভিদ ড্রাকেনা ব্রাউন - (Dracaena braunii) এর সঙ্গে ড্রাকেনা স্যান্ডেরিয়ানার - (Dracaena sanderiana) ভ্রম হয়। তবে ড্রাকেনা ব্রাউনের ফুল ড্রাকেনা স্যান্ডেরিয়ানার ফুলের চেয়ে পাঁচ গুণ ছোট হয়।
বিবরণ
বহুবর্ষজীবী এই ভেষজ উদ্ভিদটি ১০০ সেমি (৩৯ ইঞ্চি) উচ্চতার হয়ে থাকে। গাছটিতে ২৩ সেন্টিমিটার (৯ ইঞ্চি) দৈর্ঘ্যের ধূসর-সবুজ রঙের সামান্য বাঁকানো পাতা থাকে এবং কাণ্ডটি মাংসল হয়। প্রাথমিক ভাবে উদ্ভিদটির কাণ্ড, পাতা দেখে বাঁশ গাছ মনে হলেও আদতে এটি বাঁশ গাছ নয়। গৃহস্থালী তথা অন্দরমহলের জনপ্রিয় উদ্ভিদ হিসাবে ব্যবহৃত হয়।লাকি বাম্বুর জন্য অল্প থেকে মাঝারি আলোর প্রয়োজন হয়। পরোক্ষ সূর্যের আলোতে এর বৃদ্ধি স্বাভাবিক।
চাষ
ড্রাকেনা স্যান্ডেরিয়ানা এবং এই প্রজাতির উদ্ভিদ চীনা তথা এশিয়ান সংস্কৃতির ফেং শ্যুই মতে সৌভাগ্য এবং সমৃদ্ধি লাভের জন্য বাড়ির অন্দরমহলে আধা-ছায়াযুক্ত সীমিত স্থানে রাখা হয়। সরাসরি সূর্যালোকে গাছের পাতা হলুদ হয়ে যায়। গাছটির জন্য উপযুক্ত এবং আদর্শ তাপমাত্রা হল ১৫ থেকে ২২ ° সেন্টিগ্রেড (বা ৫৯ থেকে ৭২ ° ফারেনহাইট) পর্যন্ত। সাধারণত নুড়ি-পাথর এবং জল ভরা কাঁচের ফুলদানিতে রেখে কম রক্ষণাবেক্ষণে পরিচর্যা চলে। তবে জলের দিকে একটু খেয়াল রাখতে হয়। জলে বা নুড়িতে যেন শৈবাল না জন্মায়। প্রয়োজনে দুসপ্তাহে একবার করে জল পরিবর্তন করতে হয়। আলোর অবস্থা এবং প্রতিকূল পরিস্থিতিতেও ভালভাবে বেড়ে উঠতে পারে গাাছটি। মাটিতে রোপণ করা হলে এটি তার বাঁশের মতো চেহারা হারিয়ে ফেলে এবং এটি অন্যান্য ড্রাসিনা গাছের পাতার মতো আকৃতি নেয়। উদ্ভিদটির কাণ্ডের স্তরের ঠিক উপরের অংশ কেটে নূতন গাছ পাওয়া যায়। নতুন গাছ পেতে এই কাটিং পদ্ধতি সারা বছরই অনুসরণ করা যায়।
আজারবাইজানের ইতিহাস
৬৪২ খ্রিষ্টাব্দে আরবদের আজারবাইজান বিজয় ও এখানকার লোকদের ইসলাম ধর্মে রূপান্তরের ঘটনার আগে আজারবাইজানের ইতিহাস কী ছিল, তা সম্বন্ধে সঠিক জানা যায় না। আরব সাম্রাজ্যের পতনের পরে মঙ্গোল জাতি আজারবাইজানে ধ্বংসলীলা চালায়। তবে ১৩শ-১৫শ শতকে মঙ্গোল ইল-খান, স্থানীয় শিরভান শাহ এবং পারস্যের সাফাভিদ রাজবংশের অধীনে এলাকাটি পুনরায় সমৃদ্ধি লাভ করে।
প্রাগৈতিহাসিক যুগ
আজারবাইজানের প্রাগৈতিহাসিকযুগকে প্রস্তর, ব্রোঞ্জ ও লৌহ যুগে ভাগ করা যায়। প্রস্তর যুগের তিনটি ভাগ -প্যালেওলিথিক, মেসোলিথিক এবং নিওলিথিক।
পুরা প্রস্তর যুগ বা আদিম প্রস্তর যুগ বা প্যালেওলিথিক
প্যালেওলিথিক যুগকে আবার তিনভাগে বিভক্ত করা যায় - নিম্ন, মধ্যম এবং উচ্চ। এটি শুরু হয়েছিল এই অঞ্চলে প্রথম মানুষের পদার্পণের থেকে খ্রিস্টপূর্ব ১২ সহস্রাব্দ পর্যন্ত।
ইউরেশিয়ার আদিম মানুষদের একটি বসবাস ছিল ফুজুলি অঞ্চলের আজিখ গুহা। এই গুহার নিচেই ৭ লক্ষ বছরের পুরনো প্রাক-আশুলিয়ান সংস্কৃতির ধ্বংসাবশেষ পাওয়া গিয়েছিল। ১৯৬৮ সালে মাম্মাদালি হুসেইনভ প্রায় ৩ লক্ষ বছর পুরনো আশুলিয়ান যুগের আদিম মানুষের এটি চোয়ালের হাঁড়ের অংশবিশেষ আবিষ্কার করেন। এটি সোভিয়েত ইউনিয়ন এ আবিষ্কৃত হওয়া সবচেয়ে পুরাতন মনুষ্যবিশেষ।
তানজানিয়ার ওলদুভাই গোর্জ সংস্কৃতির সমবৈশিষ্ট্য সম্পন্ন গুরুছায় সংস্কৃতিই ছিল আজারবাইজানের নিম্ন প্যালেওলিথিক যুগের প্রধান বিষয়। এছাড়াও আভেইদা, তালার এবং দামজিলি গুহা, যার, ইয়াতাগেরি, দাস সালাখলি, কাজমা এবং অন্যান্য সাইটগুলোই প্যালেওলিথিক যুগেরই পতীক।
মধ্য প্রস্তর যুগ
আজারবাইজানের মেসোলিথিক যুগ যেটি খ্রিস্টপূর্ব ১২০০০ থেকে ৮০০০ বছর পর্যন্ত স্থায়ী ছিল, তার নিদর্শন গুলো হচ্ছে বাকুতে অবস্থিত গোবুস্তান জাতীয় পার্ক এবং কাজাখ অঞ্চলের দামিজলি। গোবুস্তানের খোদিত পাথরগুলোই পশু শিকার, মংস্য আহরণ এবং নৃত্যকলার চিহ্ন ধারণ করে আছে। পেট্রোগ্লিপ্স প্রায় ৮-৫০০০ বছরের পূর্বের ভাইকিংসদের মত বড়ো জাহাজের চিত্র ধারণ করে যেটি ইউরোপ মহাদেশ এবং ভূমধ্যসাগরের সাথে এই অঞ্চলের মানুষদের যোগাযোগকেই নির্দেশ করে।
নব্যপ্রস্তর যুগ
খ্রিস্টপূর্ব ৭-৬০০০ অব্দের নিউলিথিক যুগ সম্পর্কে ধারণা পাওয়া যায় - আগ্সতাফা অঞ্চলের শুলাভেরি-সমু সংস্কৃতির মধ্যে যার অস্তিত্ব ছিল দামজিলি, গোবুস্তান, কুলতেপে (নাকশিভান) এবং তয়রেতেপে, এবং কৃষিতে নিউলিথিক বিপ্লব এ।
তাম্র যুগ
প্রস্তর যুগ থেকে ব্রোঞ্জ যুগে উত্তরনের সময় ছিল খ্রিস্টপূর্ব ৬-৪০০০ অব্দ যার নাম ছিল ক্যালকোলিথিক বা এনিওলিথিক। ককেশাস পর্বতমালার কপার আকরিকে পরিপূর্ণতা আজারবাইজানের ধাতু বিগলন শিল্পের বিস্তারে ব্যাপক প্রভাব ফেলে। সমুতেপ, তয়রাতেপ, জিন্নিতেপ, কুলতেপ, আলিকোমেকতেপ এবং ইলানলিতেপে অনেকগুলো শালকোলিথিক বসতি আবিষ্কৃত হয়েছে যেগুলোতে কার্বন ধাঁচের কিছু নিদর্শন পাওয়া যায় যা নির্দেশ করে যে অধিবাসীরা ঘর বানাতো, তামার সরঞ্জাম এবং শর বানাতো, সেই সাথে সেচবিহীন কৃষিকাজের সাথেও পরিচিত ছিল।
ব্রোঞ্জ ও লৌহ যুগ
ব্রোঞ্জ যুগের সুচনা হয় খ্রিস্টপূর্ব ৪ হাজার অব্দের দ্বিতীয় ভাগে এবং শেষ হয় খ্রিস্টপূর্ব দ্বিতীয় অব্দের দ্বিতীয়ভাগে। লৌহ যুগের সূচনা হয় ৭-৬ হাজার খ্রিস্টপূর্বে। ব্রোঞ্জ যুগকে তিনভাগে ভাগ করা হয় - প্রাক, মধ্য এবং পরবর্তী, যেগুলোর অস্তিত্ব ছিল নাকশিভান, গাঞ্জা, মিংগাশেভির এবং দাশকাসান অঞ্চলে।
প্রাক-ব্রোঞ্জ যুগের প্রতীক ছিল কুরা-আরাক্সেস সংস্কৃতি এবং অলংকিত মাটির তৈজসপত্র ছিল ব্রোঞ্জ-মধ্য যুগের প্রতীক। অপরদিকে ব্রোঞ্জ-শেষ যুগের প্রতীক ছিল নাকশিভান, খোজালি-গাদাবায় এবং তালিশ-মুগান সংস্কৃতি।
১৮৯০ সালে জ্যাক দ্যা মর্গান লংকারান এর নিকটবর্তী তালিশ পর্বতে গবেষণা করে ২৩০ এর অধিক ব্রোঞ্জ-শেষ ও প্রাক-লৌহ যুগের সমাধি আবিষ্কার করেন। ই. রোসলার ও ১৮৯৪ থেকে ১৯০৩ সালের মধ্যে কারাবাখ এবং গাঞ্জা অঞ্চলের কিছু ব্রোঞ্জ-শেষ যুগের নিদর্শন আবিষ্কার করেন। এছাড়াও জে হামেল ১৯৩০-৪১ সালের মধ্যে গয়গল এবং কারাবাখ আঞ্চলের বারোজ ১ এবং ২ অংশ এবং  ব্রোঞ্জ-শেষ যুগের অন্যান্য অঞ্চলে ও গবেষণা পরিচালনা করেন।
২০১৮ সালে গোবুস্তান জাতীয় পার্কে আমেরিকার জাতীয় ইতিহাস জাদুঘর এর প্রত্নতাত্ত্বিক ওয়াল্টার ক্রিস্ট ৪০০০ বছরের পুরনো জাতের শিকারি কুকুর এবং শেয়ালের খোঁজ পান। মিশর, মেসোপটেমিয়া এবং আনাতোলিয়ার সেই সময়ের জনপ্রিয় খেলা সম্পর্কে জানা যায় মিশরের ফারাও আমেনেমহাট ৪ এর সমাধিতে।
স্বাধীনতা লাভ
১৯১৭ সালে রুশ সাম্রাজ্যের পতন ঘটলে ১৯১৮ সালে আজারবাইজান নিজেকে একটি স্বাধীন প্রজাতন্ত্র ঘোষণা করে এবং এর পর আর্মেনিয়া ও জর্জিয়ার সাথে মিলে একটি আন্তঃককেশীয় প্রজাতন্ত্র গঠনের ব্যর্থ প্রচেষ্টা চালায়। ১৯২০ সালের জানুয়ারি মাসে আজারবাইজান মিত্রশক্তির কাছ থেকে কার্যত স্বাধীন দেশ হিসেবে স্বীকৃতি লাভ করে। কিন্তু এপ্রিল মাসে রুশ সেনাবাহিনী এই স্বাধীনতার অবসান ঘটায়। ১৯২২ সালে প্রথমে দেশটি আন্তঃককেশীয় সোভিয়েত সমাজতান্ত্রিক প্রজাতন্ত্রের অংশে পরিণত হয় এবং পরে ১৯৩৬ সালে সোভিয়েত ইউনিয়নের একটি ইউনিয়ন প্রজাতন্ত্রে পরিণত হয়। ১৯৮০-এর দশকের শেষ দিকে আজারবাইজানে অরাজকতা বেড়ে যায়। ১৯৯০ সালের জানুয়ারি মাসে বাকুতে এক সহিংস সংঘর্ষে সোভিয়েত সেনারা ১৯০জন জাতীয়তাবাদীকে হত্যা করে। ১৯৯১ সালের ৩০শে আগস্ট আজারবাইজান সোভিয়েত ইউনিয়ন থেকে স্বাধীনতা ঘোষণা করে।
কুক প্রণালী
কুক প্রণালী ওশেনিয়ার রাষ্ট্র নিউজিল্যান্ডের উত্তর দ্বীপ ও দক্ষিণ দ্বীপকে পৃথককারী সামুদ্রিক প্রণালী। উত্তর-পশ্চিম থেকে দক্ষিণ-পূর্বে দিকে বিস্তৃত প্রণালীটি পশ্চিমে তাসমান সাগরকে পূর্বদিকে দক্ষিণ প্রশান্ত মহাসাগরের সাথে সংযুক্ত করেছে। প্রণালীটির প্রশস্ততা পরিবর্তনশীল; এটি সর্বনিম্ন ২৩ কিলোমিটার থেকে সর্বাধিক ১৪৫ কিলোমিটার পর্যন্ত প্রশস্ত হতে পারে। এর গড় গভীরতা ১২৮ মিটার বা ৪২০ ফুট। আনুমানিক ১৭৭০ সালে ব্রিটিশ অভিযাত্রী ক্যাপ্টেন জেমস কুক সম্পূর্ণ প্রণালীটি আবিষ্কার করেন এবং তার নামে এর নামকরণ করা হয়। তিনি আরাপাওয়া দ্বীপে পাহাড়ের উপর থেকে প্রণালীটি অবলোকন করেন। এর আগে ওলন্দাজ অভিযাত্রী আবেল তাসমান প্রণালীটির পশ্চিম প্রান্তে প্রবেশ করেন এবং অনুমান করেন যে এটি একটি উপসাগর। নিউজিল্যান্ডের আদিবাসী জাতি মাওরিদের ভাষাতে এই প্রণালীটির নাম "রাউকাওয়া সাগর"।
কুক প্রণালীর দুই তীরেই খাড়া পার্বত্য ঢালের সারি রয়েছে। বিশেষ করে দক্ষিণ দ্বীপের তীরের উপসাগরগুলি অনেক গভীর। প্রণালীতে সমুদ্রস্রোত বিপজ্জনক ও এখানকার জলবায়ু প্রায়শই ঝঞ্ঝাবিক্ষুব্ধ থাকে, তাই এটি নৌযোগে অতিক্রম করা অত্যন্ত দুরূহ। এখানে অনেক জাহাজডুবি ও মৃত্যু হয়েছে। ১৯০৯ সালে সবচেয়ে খারাপ দুর্ঘটনায় "পেঙ্গুইন" নামের ফেরিটি ডুবে গেলে ৭৫ জনের মৃত্যু হয়। তাই নিউজিল্যান্ডের উত্তর দ্বীপের ওয়েলিংটন শহর থেকে দক্ষিণ দ্বীপের ব্লেনহাইম শহরে মূলত বিমানযোগে আকাশপথে কিংবা রেল ফেরির মাধ্যমে পরিবহন সম্পন্ন হয়। প্রণালীর তলদেশ দিয়ে যোগাযোগের তার ও বৈদ্যুতিক তার চলে গেছে, যার দায়িত্বে আছে "ট্রান্সপাওয়ার নিউজিল্যান্ড লিমিটেড" প্রতিষ্ঠান। ১৮৬৬ সালে বৈদ্যুতিক তারগুলি স্থাপন করা হয়।
আহসান আদেলুর রহমান
আদেল নীলফামারী জেলার কিশোরগঞ্জে জন্মগ্রহণ করেন। পিতা ডঃ আসাদুর রহমান ময়মনসিংহের বাংলাদেশ কৃষি বিশ্ববিদ্যালয়ের ভাইস চ্যান্সেলর ছিলেন এবং মাতার নাম মেরিনা রহমান। আদেল বাংলাদেশের সাবেক রাষ্ট্রপতি হুসেইন মুহাম্মদ এরশাদের ভাগিনা | তিনি এমবিএ সম্পন্ন করেছেন। তিনি সংযুক্ত আরব আমিরাতের দুবাই ইসলামিক ব্যাংকে কর্মরত ছিলেন।
আদেল ২০১৮ সালের ৩০ ডিসেম্বর অনুষ্ঠিত একাদশ জাতীয় সংসদ নির্বাচনে জাতীয় পার্টির মনোনয়ন নিয়ে নীলফামারী-৪ আসনে মনোনয়নপত্র দাখিল করেন। পরে তিনি মহাজোটের প্রার্থী ঘোষিত হন। আদেল লাঙল প্রতীক নিয়ে ২ লাখ ৩৬ হাজার ৯শত ৩০ ভোট পেয়ে বিজয়ী হন |
সহকারী জজ
সহকারী জজ বাংলাদেশের জেলার জজ কোর্টের একজন বিচারক যিনি শুধুমাত্র দেওয়ানি মামলা বিচার করেন।‌‌ তিনি উপজেলার প্রধান জজ হিসেবে দায়িত্ব পালন করেন। দেওয়ানি কার্যবিধি, ১৯০৮ এর বিধান মোতাবেক সহকারী জজ তার অধিক্ষেত্রের মধ্যে যেকোনো প্রশাসনিক সিদ্ধান্ত, দাপ্তরিক আদেশ বা নির্মাণকাজ অস্থায়ী নিষেধাজ্ঞার মাধ্যমে বন্ধ করে দিতে পারেন। তিনি প্রশাসনিক ক্ষেত্রে জেলা জজের অধীনস্থ। পূর্বে সহকারী জজকে মুন্সেফ নামে অভিহিত করা হতো। সহকারী জজ বাংলাদেশ জুডিসিয়াল সার্ভিসের প্রবেশ পদ (Entry post)।
এখতিয়ার ও ক্ষমতা
সহকারী জজ দেওয়ানী প্রকৃতির মামলা যার মূল্যমান সর্বোচ্চ পনের লক্ষ টাকা বিচার করতে পারেন। এছাড়া তিনি তালাক, দেনমোহর, ভরনপোষণ, দাম্পত্য অধিকার পুনরুদ্ধার এবং নাবালকের অভিভাকত্ব সংক্রান্ত বিষয়াদিসহ পারিবারিক বিরোধসমূহ নিষ্পত্তি করেন।
নিয়োগ
সহকারী জজ বাংলাদেশ জুডিসিয়াল সার্ভিসের ষষ্ঠ গ্রেডের কর্মকর্তাদের মধ্য থেকে নিয়োগ দেওয়া হয়। বাংলাদেশের সংবিধান এর ১১৫ ও ১৩৩ অনুচ্ছেদ অনুযায়ী বাংলাদেশের রাষ্ট্রপতি সহকারী জজ নিয়োগ দিয়ে থাকেন। আইন মন্ত্রণালয় সুপ্রীম কোর্টের সাথে পরামর্শক্রমে সহকারী জজদের পদায়ন ও বদলি করে থাকে।
সেনেগাল নদী
সেনেগাল নদী ( نهر السنغال  , Fleuve Sénégal   ) পশ্চিম আফ্রিকার একটি   দীর্ঘ নদী যা সেনেগাল এবং মৌরিতানিয়ার মধ্যে সীমান্ত বরাবর প্রবাহিত হয়েছে। নদীটির অববাহিকা প্রায় ২৭০,০০০ বর্গ কিমি বিস্তৃত; নদীর গড় প্রবাহ ৬৮০ কিউসেক এবং বার্ষিক প্রবাহ ২১.৫ ঘনকিলোমিটার । গুরুত্বপূর্ণ উপনদীগুলি হ'ল ফালমি নদী, করাকোরো নদী এবং গোরগোল নদী । কায়েদি পেরিয়ে যাবার পরে, নদীটি দুটি শাখায় বিভক্ত হয়ে যায়। ডৌ নামের বামদিকের শাখানদীট, প্রধান নদীর সমান্তরালে প্রায় ২০০ কিলোমিটার প্রবাহিত হওয়ার পরে পন্ডোরের কয়েক কিলোমিটার দূরে গিয়ে পুনরায় সেনেগাল নদীর সাথে মিলিত হয়েছে।
১৯৭২ সালে মালি, মৌরিতানিয়া এবং সেনেগাল মিলে সেনেগাল নদীটির অববাহিকা পরিচালনা করার জন্য অর্গানাইজেশন ফর দ্য রাইজ অব ফ্লিট অফ সেনেগাল (ওএমভিএস) প্রতিষ্ঠা করেছিl। ২০০৫ সালে গিনিও এই সংস্থায় যোগ দিয়েছিল। বর্তমানে পণ্য ও যাত্রী পরিবহনের জন্য সেনেগাল নদীপথের ব্যবহার খুবই কম। ওএমভিএস মালি এর ছোট শহর আম্বিদিদী থেকে ৯০৫ কিলোমিটার দূরে সেন্ট-লুইয়ের মধ্যে, ৫৫ মিটার চওড়া একটি চলাচলযোগ্য চ্যানেল তৈরির সম্ভাব্যতার দিকে নজর দিয়েছে। এটি তৈরি হলে ভূমিরুদ্ধ মালি সরাসরি আটলান্টিক মহাসাগরের সাথে নদীপথে যোগাযোগ করুতে পারবে।
সেনেগাল নদী অববাহিকার জলজ জীবন গাম্বিয়া নদী অববাহিকার সমতুল এবং এই দুটি নদীর অববাহিকা সাধারণত সেনেগাল-গাম্বিয়া অববাহিকা নামে পরিচিত। এই অববাহিকার প্রধান প্রাণীর মধ্যে রয়েছে ব্যাঙের তিনটি প্রজাতি এবং একটি মাছের প্রজাতি।
নদীর গতিপথ ধরে দুটি বড় বাঁধ রয়েছে, মালির মানান্তালি বাঁধ এবং মৌরিতানিয়া-সেনেগাল সীমান্তের মাকা-ডায়ামা বাঁধ । এর মধ্যে ফ্যালু জলবিদ্যুত প্রকল্প রয়েছে, যা ১৯২৭ সালে নির্মিত হয়েছিল, তবে ২০১৪ সালে প্রকল্পটি পুনর্নির্মিত হয়েছিল। ২০১৩ সালে গুইনা জলপ্রপাতের ওপরে গুইনা জলবিদ্যুত প্রকল্প নির্মাণ কাজ শুরু হয়েছিল।
ভূগোল
সেনেগাল নদীর উতস হল সেমাফে এবং বাফিং নদীদ্বয়, যারা  গিনি থেকে উতপন্ন হয়ে, গিনি-মালি সীমান্তের একটি ছোট্ট অংশ দিয়ে প্রবাহিত হয়ে অবশেষে মালির বাফৌলাবে একত্রিত হয়েছে। সেখান থেকে শুরু হয়ে সেনেগাল নদী পশ্চিমে প্রবাহিত হয়ে উত্তর তালারি গিরিখাত দিয়ে গিয়েছে  এবং গুইন্স জলপ্রপাত সৃষ্টি করেছে।  তারপর গতি কমিয়ে প্রবাহিত হয়েছে  কায়েস এর মধ্যে দিয়ে। কায়েসের কাছেই কোলিম্বনে নদী এসে মিলেছে সেনেগালের সাথে। কারাকোরোর সাথে মিলিত হয়ে মালি-মৌরিতানিয়া সীমান্ত দিয়ে দশ কিলোমিটার মত প্রবাহিত হওয়ার পরে, বাকেলের কাছে ফালমি নদী এসে মিলেছে সেনেগালের সাথে। এর পরে উত্তর সেনেগালের রুক্ষ ভূমি দিয়ে বেশ খানিকটা প্রবাহিত হয়ে অবশেষে আটলান্টিক মহাসাগরে মিশে গেছে সেনেগাল। এছাড়াও কায়েদির কাছে মৌরিতানিয়া থেকে এসে সেনেগালে মিলেছে গোরগল নদী।
নদীর গতিপথে দুটি বড় বাঁধ রয়েছে, মালির বহুমুখী মানানতালি বাঁধ এবং মৌরিতানিয়া-সেনেগাল সীমান্তে মাকা-ডায়ামা বাঁধ। মাকা-ডায়ামা সমুদ্রের থেকে লবণাক্ত জলের উজানে প্রবেশ রোধ করে।
কার্টোগ্রাফিক উপস্থাপনা
ডান|থাম্ব|250x250পিক্সেল| [[আল-ইদ্রিসি|মুহাম্মদ আল-ইদ্রিসি ( ১১৪৪ ) অনুসারে ওয়েস্টার্ন নীল (সেনেগাল-নাইজার নদী) ]]
ইউরোপীয় যোগাযোগ
খ্রিস্টান ইউরোপীয়রা সেনেগালের উত্তর মুখের সমুদ্রের পথ সন্ধানের চেষ্টা শুরু করে। জেনোয়া প্রজাতন্ত্রের ভান্দিনো ও উগোলিডো ভিভাল্ডি ১২৯১ সালে প্রথম একজোড়া জাহাজ নিয়ে এই সমুদ্রপথ অনুসন্ধানের অভিযান করেন, তাদের সম্বন্ধে আর বেশি কিছু জানা যায় না । ১৩৪৬ সালে, মেজরকান নাবিক, জৌমে ফেরার "সোনার নদী" ( রিউ ডি ল ওর ) সন্ধানের উদ্দেশ্য নিয়ে সম্ভবত সেনেগাল নদীতে একটি অভিযানে যাত্রা করেন; এই নদীটি সম্বন্ধে শোনা যেত যে এর তীরে লোকেরা সোনা সংগ্রহ করত এবং নদীটি বৃহত্তম জাহাজগুলির জন্যও প্রশস্ত এবং গভীর । তাঁর সম্পর্কেও আর কিছু শোনা যায় না। ১৪০২ সালে, ক্যানারি দ্বীপপুঞ্জে প্রথম ইউরোপীয় উপনিবেশ স্থাপন করার পরে, ফরাসী নরমানের দু: সাহসিক অভিযাত্রী জাঁ দ্য বেথেনকোর্ট এবং গ্যাডিফার দে লা সলে পশ্চিম আফ্রিকান উপকূল অনুসন্ধান করার এবং সেনেগালের মোহনা খুজে পাওয়ার চেষ্টা করেন। থাম্ব|সেনেগাল নদীর উপর নৌকা
ব্যুৎপত্তি
ষোড়শ শতকের কাহিনীকার জোয়াও দে বারোজের মতামত অনুযায়ী, পর্তুগিজরা নদীটীর মূল নাম পরিবর্তন করে "সেনেগাল" নামকরণ করে একটি স্থানীয় উওলোফ সর্দারের নামে, যার সাথে পর্তুগিজ ব্যবসায়ীদের সুসম্পর্ক ছিল কিন্তু এই ব্যুৎপত্তি সন্দেহজনক। মনে করা হয় জেনোয়া ভেদামেল শব্দ থেকেও সেনেগাল শব্দটি এসে থাকতে পারে; এটা প্রায় নিশ্চিত যে, জেনোয়া ভাষার 'ভেদামেল' শব্দটি, আরবিক ওয়াদ-আল-মাল(সোনার নদী) বা অন্যথায়, ওয়াদ আল-মালিi ("মালির নদী"), অথবা ওয়াদ আল-নাইল ("নীলের নদী") শব্দ থেকে এসেছে ।
ভানেসা ওয়াট্‌স
ভানেসা নাকেইতা ওয়াট্‌স (জন্ম ১২ আগস্ট ১৯৮৭) একজন জ্যামাইকান ক্রিকেটার যিনি ওয়েস্ট ইন্ডিজ মহিলা ক্রিকেট দলের প্রতিনিধিত্ব করেন।
ভানেসা একটি মহিলাদের একদিনের আন্তর্জাতিক ক্রিকেট এবং চারটি মহিলাদের টুয়েন্টি২০ আন্তর্জাতিক ম্যাচ খেলেন।
১৯৮৬ এশিয়ান গেমসে ভারত
ভারত ১৯৮৫ সালের ২০শে সেপ্টেম্বর থেকে ৫ই অক্টোবর পর্যন্ত দক্ষিণ কোরিয়া র সিওলে অনুষ্ঠিত ১৯৮৬ এশিয়ান গেমসে অংশগ্রহণ করেছিল। ভারতের ক্রীড়াবিদরা ৫টি সোনাসহ মোট ৩৭টি পদক জিতেছেন। ভারতের ৫টি স্বর্ণপদকের মধ্যে ৪টিতেই অবদান ছিল কিংবদন্তি ক্রীড়াবিদ পি টি ঊষা র। ভারত পদকতালিকায় পঞ্চম স্থান অধিকার করেছিল।
আনানাস
আনানাস (Ananas) হলো ব্রোমেলিয়াসি পরিবারভূক্ত একটি উদ্ভিদ গণ। এটি দক্ষিণ আমেরিকার স্থানীয়। আনারস তথা Ananas comosus (আনানাস কোমোসাস) এই গণের অন্তর্ভূক্ত।
প্রজাতি
আনানাস গণে মাত্র দুটি অন্তর্ভূক্ত রয়েছে:
আখতারুজ্জামান আলমগীর
এ কে এম আখতারউজ্জামান আলমগীর বাংলাদেশ জাতীয়তাবাদী দলের রাজনীতিবিদ যিনি তৎকালীন পটুয়াখালী-১ আসনের সংসদ সদস্য ছিলেন।
রাজনৈতিক জীবন
আখতারউজ্জামান আলমগীর ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তিনি তৎকালীন পটুয়াখালী-১ আসন থেকে সংসদ সদস্য নির্বাচিত হন।
আল কায়েদা আরব উপদ্বীপ শাখা
আল-কায়েদা আরব উপদ্বীপ শাখা (القاعدة في جزيرة العرب) সংক্ষেপে একিউএপি এ সংগঠনটি ইয়েমেনভিত্তিক হলেও আফ্রিকার প্রায় প্রতিটি জঙ্গি সংগঠনের সঙ্গেই এদের সম্পর্ক আছে। পাকিস্তান ও আফগানিস্তানে দীর্ঘ মার্কিন সামরিক অভিযানে এ অঞ্চলের আল-কায়েদা দুর্বল হয়ে পড়লে এর গুরুত্ব বেড়ে যায়। বর্তমানে আল-কায়েদার শাখা সংগঠনগুলোর মধ্যে একিউএপি-ই সবচেয়ে শক্তিশালী।
১৯৯০ এশিয়ান গেমসে ভারত
ভারত ১৯৯০ সালের ২২শে সেপ্টেম্বর থেকে ৭ই অক্টোবর পর্যন্ত চীনের বেজিং-এ অনুষ্ঠিত ১৯৯০ এশিয়ান গেমসে অংশগ্রহণ করেছিল। ভারতের ক্রীড়াবিদরা ১টি সোনাসহ মোট ২৩টি পদক জিতেছিলেন এশিয়ান গেমসের এই সংস্করণে। ভারত পদকতালিকায় চতুর্দশ স্থান অধিকার করেছিল। এই সংস্করণে কাবাডিতে সোনা জিতেছিল ভারত।
চেইন সেলাই
ডান|থাম্ব|350x350পিক্সেল| সমসাময়িক, [[কাজাখস্তান গালিচাতে চেইন সেলাইয়ের ঐতিহ্যবাহী সূচিকর্ম। ]] চেইন সেলাই ( Chain Stitch) বা চেন সেলাই হল সেলাই এবং সূচিকর্ম কৌশল যা কর্তিত সেলাই একটি ফর্ম শৃঙ্খল ও প্যাটার্ন। চেইন স্টিচ একটি প্রাচীন কারুকাজ এবং রেশম সুঁতায় কাজ করা। চীনা চেইনের সেলাইয়ের সূচিকর্মের উদাহরণগুলি ওয়ারিং স্টেটস পিরিয়ড (খ্রিস্টপূর্ব ৫ম-৩য় শতাব্দী) পর্যন্ত দেওয়া হয়েছে। হস্তনির্মিত চেইনের সেলাইয়ের সূচিকর্মটির জন্য সূচগুলি একাধিক স্তরের কাপড়ের মধ্য দিয়ে যেতে হবে না। এই কারণে সেলাই সমাপ্ত কাপড়ের কাছাকাছি একটি কার্যকর পৃষ্ঠ শোভাকর। যেহেতু চেইন সেলাইগুলি প্রবাহিত, বাঁকা লাইন তৈরি করতে পারে, সেগুলি উভয় পাশের সূচিকর্মে শৈলীতে ব্যবহৃত হয় যা থ্রেডে অঙ্কন নকল করে।
ইতিহাস
ডান|থাম্ব| খ্রিস্টপূর্ব চতুর্থ শতাব্দীর একটি সূচিকর্ম রেশম গেজের পোশাকের বিবরণ, চীনের হুবেই প্রদেশের মাশানের ঝাউ যুগের সমাধি। সারি সারি, বৃত্তাকার চেইন-সেলাইগুলি উভয় রূপরেখা এবং রঙ পূরণ করার জন্য ব্যবহৃত হয়। চীন স্টিচ সূচিকর্মের প্রাচীনতম প্রত্নতাত্ত্বিক প্রমাণগুলি চীনে খ্রিস্টপূর্ব ১১০০ সাল থেকে রয়েছে। রাজকীয় সমাধিগুলি থেকে খনন করা, রেশমের সুতোর সাহায্যে সূচিকর্ম তৈরি করা হয়েছিল। চেইন স্টিচ সূচিকর্মটিও ওয়ারিং স্টেটস পিরিয়ডের সাথে ডেটিং করতে দেখা গেছে। চেইন স্টিচ ডিজাইনগুলি সিল্ক রোড হয়ে ইরানে ছড়িয়ে পড়ে।
অ্যাপ্লিকেশন
বাম|থাম্ব|250x250পিক্সেল| একবিংশ শতাব্দীর শুরুর দিকে [[গণচীন|চীন, একটি স্বরযুক্ত পর্দায় চেইন সেলাইতে মেশিন সূচিকর্ম । ]] থাম্ব|20 শতকের শুরুর দিকে কালোটাসজেগের ওপেন চেইন সেলাই।
হাতের সূচিকর্ম
চেইন সেলাই এবং এর বিভিন্নতা কাশ্মীরি নামদা, ইরানীয় রশত রচনা, মধ্য এশিয়ান সুজানি, হাঙ্গেরিয়ান কালোটাসজেগ লিখিত সূচিকর্ম, জ্যাকবীয় সূচিকর্ম এবং কৃপযুক্ত কাজ সহ বহু সংস্কৃতির সূচিকর্মের ঐতিহ্যের জন্য মৌলিক ।
মেশিন সেলাই এবং সূচিকর্ম
চেইন স্টিচটি প্রাথমিক সেলাই মেশিনগুলির দ্বারা ব্যবহৃত সেলাই ছিল; যাইহোক, এটি ফ্যাব্রিক থেকে সহজেই মুছে ফেলা হচ্ছে, শীঘ্রই এটি আরও সুরক্ষিত লকস্টিচ দিয়ে প্রতিস্থাপন করা হয়েছিল। একক থ্রেড চেইন সেলাইটি সহজেই আবিষ্কার করা যায় যা আইএসও ৪৯১৫: ১৯৯১ সেলাই ১০১ নামে পরিচিত, বাল্ক পণ্যগুলির জন্য ব্যাগ বন্ধের ক্ষেত্রে শিল্প উদ্দেশ্যে ব্যবহার করা অব্যাহত রয়েছে।
মেশিন সূচিকর্ম শৃঙ্খল সেলাই মধ্যে প্রায়ই ঐতিহ্যবাহী হাতে কাজ সূক্ষ্ম পশম নকশার, পাওয়া যায় পর্দা, বিছানা লিনেনের এবং গৃহসজ্জার সামগ্রী কাপড় ।
হাতের রূপগুলি
ডান|থাম্ব|193x193পিক্সেল| "অঙ্কন" বা বেসিক চেইন সেলাইয়ের রূপরেখা বেসিক চেইন স্টিচের বিভিন্নতার মধ্যে রয়েছে:
যন্ত্রের রূপগুলি
বাম|থাম্ব|250x250পিক্সেল|গঠনের একটি সহজ চেন সেলাই ব্যবহার করে। বাম|থাম্ব|188x188পিক্সেল|গঠনের ডবল লকিং চেন সেলাই
তথ্যসূত্র
ইউনিয়ন বিশেষ পোর্টেবল চেইন সেলাই মেশিন, অভ্যন্তরীণ প্রক্রিয়া ২২০০ পোর্টেবল ব্যাগ বন্ধের মেশিন
ইন্ডিয়ান অ্যাসোসিয়েশন গ্রাউন্ড
ইন্ডিয়ান অ্যাসোসিয়েশন গ্রাউন্ড সিঙ্গাপুরে অবস্থিত একটি ক্রিকেট গ্রাউন্ড। উক্ত গ্রাউন্ডে ২০০৯ আইসিসি বিশ্ব ক্রিকেট লীগ ষষ্ঠ বিভাগ এবং ২০১২ আইসিসি বিশ্ব ক্রিকেট লীগ পঞ্চম বিভাগ প্রতিযোগিতা, এবং ২০১৮ অনূর্ধ্ব-১৯ ক্রিকেট বিশ্বকাপের বাছাইপর্বের আয়োজন করা হয়। ২০১৯ এর জুলাই মাসে উক্ত মাঠে ২০১৮-১৯ আইসিসি টি২০ বিশ্বকাপ এশিয়া বাছাইপর্ব আঞ্চলিক ফাইনালের আয়োজন করা হয়।
হাওয়ার্ড বিশ্ববিদ্যালয়
হাওয়ার্ড বিশ্ববিদ্যালয় (হাওয়ার্ড বা কেবলমাত্র এইচইউ) ওয়াশিংটন ডিসি-তে অবস্থিত একটি বেসরকারি, ফেডারেল চার্টেড বিশ্ববিদ্যালয় (এইচবিসিইউ)। এটিকে "আর ২: ডক্টরাল বিশ্ববিদ্যালয় - উচ্চ গবেষণা কার্যক্রম" এর মধ্যে শ্রেণিবদ্ধ করা হয়েছে এবং এটি উচ্চশিক্ষা বিষয়ক মধ্যবর্তী রাজ্য কমিশন কর্তৃক অনুমোদিত। এর শুরু থেকেই হাওয়ার্ড নিরক্ষীয় এবং সমস্ত লিঙ্গ এবং বর্ণের মানুষের জন্য উন্মুক্ত। এটি জাতির অন্য কোনও এইচবিসিইউর চেয়ে ১২০ টিরও বেশি প্রোগ্রামগুলিতে স্নাতক এবং পেশাদার ডিগ্রি প্রদান করে।
ইতিহাস
২ মার্চ ১৮৬৭ সালে এটি প্রতিষ্ঠত হয়। মার্কিন গৃহযুদ্ধের অবসানের খুব অল্প সময়ের মধ্যেই, ওয়াশিংটনের দ্য ফার্স্ট কংগ্রেশনাল সোসাইটির সদস্যরা কৃষ্ণাঙ্গ ধর্মযাজকদের শিক্ষার জন্য একটি শ্বরতত্ত্বীয় বিদ্যালয় স্থাপন করার বিষয়টি বিবেচনা করেছিলেন। কয়েক সপ্তাহের মধ্যে, একটি বিশ্ববিদ্যালয় প্রতিষ্ঠার বিধান অন্তর্ভুক্ত করার জন্য প্রকল্পটি প্রসারিত হয়। দুই বছরের মধ্যে, বিশ্ববিদ্যালয়টি একাধিক লিবারেল আর্টস এবং মেডিসিন কলেজ নিয়ে গঠিত হয়।  নতুন প্রতিষ্ঠানের নাম জেনারেল অলিভার ওটিস হাওয়ার্ডের নামে নামকরণ করা হয়, যিনি গৃহযুদ্ধের নায়ক ছিলেন, যিনি উভয়ই বিশ্ববিদ্যালয়ের প্রতিষ্ঠাতা ছিলেন এবং সেই সময় ছিলেন ফ্রিডমেনস ব্যুরোর কমিশনার ছিলেন।  পরে হাওয়ার্ড ১৮৬৯ থেকে ১৮৭৪ পর্যন্ত বিশ্ববিদ্যালয়ের প্রেসিডেন্ট হিসাবে দায়িত্ব পালন করেছিলেন।
সংগঠন
বিশ্ববিদ্যালয়টির নেতৃত্বে একটি ট্রাস্টি বোর্ড রয়েছে।
গ্লেইড ইন্টারফেস ডিজাইনার
গ্লেইড ইন্টারফেস ডিজাইনার জিটিকে+-এর জন্যে গ্রাফিক্যাল ইউজার ইন্টারফেস বিল্ডার, যাতে গ্নোম-এর জন্যে আলাদা উপাদানসমূহ রয়েছে। তৃতীয় সংস্করণে গ্লেড এখন প্রোগ্রামিং ভাষা থেকে স্বাধীন এবং কোন কাজের জন্যে কোড নয়, বরঞ্চ ব্যবহার করে এক্সএমএল ফাইল, তারপর সেটা উপযুক্ত বাইন্ডিং সহ ব্যবহার করা হয়।
গ্লেড গ্নু জেনারেল পাবলিক লাইসেন্সের অধীনে বিতরণকৃত একটি ফ্রি সফটওয়্যার।
ঘানা জাতীয় ফুটবল দল
ঘানা জাতীয় ফুটবল দল (Ghana national football team) হচ্ছে আন্তর্জাতিক ফুটবলে ঘানার প্রতিনিধিত্বকারী পুরুষদের জাতীয় দল, যার সকল কার্যক্রম ঘানার ফুটবলের সর্বোচ্চ নিয়ন্ত্রক সংস্থা ঘানা ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৫৮ সাল হতে ফুটবলের সর্বোচ্চ সংস্থা ফিফার এবং ১৯৬০ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৫০ সালের ২৮শে মে তারিখে, ঘানা প্রথমবারের মতো আন্তর্জাতিক খেলায় অংশগ্রহণ করেছে; ব্রিটিশ গোল্ড কোস্টের আক্রায় অনুষ্ঠিত উক্ত ম্যাচে ঘানা নাইজেরিয়াকে ১–০ গোলের ব্যবধানে পরাজিত করেছে।
কালো তারা নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় ঘানার রাজধানী আক্রায় অবস্থিত। বর্তমানে এই দলের ম্যানেজারের দায়িত্ব পালন করছেন চার্লস আকোনোর এবং অধিনায়কের দায়িত্ব পালন করছেন সোয়ানসি সিটির মধ্যমাঠের খেলোয়াড় অ্যান্ড্রু আইয়ু।
ঘানা এপর্যন্ত ৩ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ২০১০ ফিফা বিশ্বকাপের কোয়ার্টার-ফাইনালে পৌঁছানো, যেখানে তারা উরুগুয়ের সাথে ১–১ গোলে ড্র করার পর পেনাল্টি শুট-আউটে ৪–২ গোলের ব্যবধানে পরাজিত হয়েছে। অন্যদিকে, আফ্রিকা কাপ অফ নেশন্সে ঘানা অন্যতম সফল দল, যেখানে তারা ৪টি (১৯৬৩, ১৯৬৫, ১৯৭৮, ১৯৮২) শিরোপা জয়লাভ করেছে। এছাড়াও, আফ্রিকান নেশন্স চ্যাম্পিয়নশিপে এপর্যন্ত ৩ বার অংশগ্রহণ করেছে; যেখানে তারা ২ বার রানার-আপ হয়েছে।
আসামোয়াহ জান, অ্যান্ড্রু আইয়ু, রিচার্ড কিংসন, সুলে মুন্তারি এবং জর্ডান আইয়ুর মতো খেলোয়াড়গণ ঘানার জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ২০০৮ সালের ফেব্রুয়ারি মাসে প্রকাশিত র‌্যাঙ্কিংয়ে ঘানা তাদের ইতিহাসে সর্বপ্রথম সর্বোচ্চ অবস্থান (১৪তম) অর্জন করে এবং ২০০৪ সালের জুন মাসে প্রকাশিত র‌্যাঙ্কিংয়ে তারা ৮৯তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ঘানার সর্বোচ্চ অবস্থান হচ্ছে ১৩তম (যা তারা ১৯৬৬ সালে অর্জন করেছিল) এবং সর্বনিম্ন অবস্থান হচ্ছে ৯৭। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
আলজেরিয়ার সশস্ত্র ইসলামি গোষ্ঠী
আলজেরিয়ার সশস্ত্র ইসলামি গোষ্ঠী (الجماعة الإسلامية المسلّحة) সংক্ষেপে জিআইএ আলজেরিয়ার সরকারকে উত্খাত করে শরিয়া আইন চালু করার লক্ষ্যে সংগঠনটি গঠন করা হয়েছিল। ১৯৯৪ সালে ফ্রান্সের একটি বিমান ছিনতাই করেছিল জিআইএ। হামলা চালিয়েছে প্যারিসের পাতালরেলে। তারা অনেক গাড়িবোমা হামলা ও অপহরণের দায়ও স্বীকার করেছে। জিআইএর মূল লক্ষ্য আলজেরিয়া ও এর সাবেক ঔপনিবেশিক শাসক ফ্রান্স।
মহিমাগঞ্জ বালিকা উচ্চ বিদ্যালয়
মহিমাগঞ্জ বালিকা উচ্চ বিদ্যালয় গাইবান্ধা জেলার মহিমাগঞ্জ ইউনিয়নে অবস্থিত একটি মাধ্যমিক বিদ্যালয়।
ইতিহাস
মহিমাগঞ্জ বালিকা উচ্চ বিদ্যালয় ১৯৬৬ খ্রীষ্টাব্দে প্রতিষ্ঠিত হয়। ১৯৮৫ সালে এমপিওভুক্ত হয়।
দি আর্ট অব থিংকিং ক্লিয়ারলি
দি আর্ট অব থিংকিং ক্লিয়ারলি (The Art of Thinking Clearly) হলো সুইস লেখক রল্ফ ডবেলি রচিত ২০১৩ সালে প্রকাশিত ইংরেজি ভাষার একটি বই, যেখানে লেখক ছোট ছোট ৯৯টি অধ্যায়ে চেতনাগত প্রবণতা (কগনিটিভ বায়াস) থেকে শুরু করে ঈর্ষা ও সামাজিক বিকৃতি প্রভৃতি থেকে মানবিক চিন্তাভাবনার দুর্বলতা খুঁজে বের করেছেন।
বইটি জার্মানি, নেদারল্যান্ডস ও সুইজারল্যান্ডের শীর্ষস্থানীয় পত্রিকায় কলাম আকারে ও পরবর্তীতে জার্মানিতে দুইটি বই আকারে প্রকাশিত হয়। বইটি টানা ৮০ সপ্তাহ জার্মানির দেঅ শ্‌পিগলের বেস্টসেলার বইয়ের তালিকায় শীর্ষ দশে ছিল। এই সময়ে বইটি বিশ্বের বিভিন্ন ভাষায় অনূদিত হয়। জার্মানি ও সুইজারল্যান্ডের বাইরে বইটি যুক্তরাজ্য, দক্ষিণ কোরিয়া, ভারত, আয়ারল্যান্ড, সিঙ্গাপুর ও ইরানে বেস্টসেলার বইয়ের তালিকায় শীর্ষ দশে ছিল। লেখক নাসিম নিকোলাস তালিব এই বইয়ের অংশবিশেষ তার লিখিত অ্যান্টিফ্র‍্যাজাইল-এর পাণ্ডুলিপি থেকে চুরি করে লেখা হয়েছে বলে অভিযোগ করেন।
অঙ্গামি নাগা
অঙ্গামি উত্তর-পূর্ব ভারতের নাগাল্যান্ড রাজ্যে বসবাস করা একটি স্থানীয় নাগা জনজাতি৷ তাঁদের ভারতীয় সংবিধানের পঞ্চম সূচী অনুসারে অনুসূচিত জনজাতিরূপে স্বীকৃতি দেয়া হয়েছে৷  এই জনজাতির লোকরা ফেব্রুয়ারি মাসে পালন করা ’চেক্রেনী’ (Sekrenyi) নামের উৎসবটির জন্য প্রখ্যাত৷
বিভাগ
অঙ্গামিদের মূল বাসস্থান বর্তমানের কোহিমা জেলা, যদিও মূলত চারটি বিভাগ দেখা পাওয়া যায়৷
আগের পূর্ব অঙ্গামিরা বর্তমানে পৃথক হয়ে চাকেসাং (Chakhesang) নামের জনজাতি গঠন করেছে৷
সংস্কৃতি
অঙ্গামিরা মূলত চাষ এবং পশুপালনের ওপরে নির্ভরশীল পার্বত্য জনজাতি৷ তাঁরা ধাপ চাষের জন্য পরিচিত৷ মূল সতেরোটা নাগা জনজাতির মধ্যে এমন চাষ করা দুটি জনজাতির অন্যতম এই অঙ্গামিরা৷ এর ফলে তাঁরা একই মাটিতে প্রতিবছর ধানের চাষ করতে পারে এবং সেজন্য ঝুম চাষের ওপর তাঁরা তুলনামূলকভাবে কম নির্ভরশীল৷
সামাজিক শ্রেণিবিভাজন অঙ্গামি সমাজে দেখা পাওয়া যায় না৷ পরম্পরাগতভাবে, সন্তান-সন্ততির মধ্যে সম্পত্তির সমানভাবে ভাগ করে দেয়া হয়৷ পরিবারের অন্যতম নুমলীয়া পুত্রই পিতৃ-মাতার ঘর কিথোকি লাভ করে৷ তাঁদের বৃদ্ধাবস্থাত চোবাচিতা করার দায়িত্বও এর সঙ্গে তিনি পালন করে৷
ধর্ম
অঙ্গামিরা পরম্পরাগতভাবে যুদ্ধপ্রিয় জনজাতি ছিল৷ আগে অঙ্গামি পুরুষেরা শত্রু গ্রামের সঙ্গে যুদ্ধ করে এবং মাথা কেটে সময় অতিবাহিত করত৷ ১৮৭৯ সালে ব্রিটিশ সরকার তাদের অঞ্চলসমূহ হস্তগত করে এমন যুদ্ধ-বিগ্রহের অন্ত ঘটায়৷ খ্রিস্টধর্মপ্রচারের ফলশ্রুতিতে প্রায়ভাগ অঙ্গামি লোক ধর্মান্তরিত হয়ে আগেকার রীতি-নীতি ত্যাগ করে৷ খ্রিস্টধর্মী অঙ্গামিদের মূলসুতো পাঁচটা- ব্যাপ্টিস্ট, খ্রিস্টান রিভাইভেল, রোমান কেথোলিক, পেন্টিকোষ্টেল এবং সপ্তম দিনের এডভেন্টিষ্ট (Seventh-day Adventist)৷ অবশ্য খ্রিস্টধর্মী অঙ্গামিদের প্রায় ৮০% একটি ব্যাপ্টিস্ট৷
বর্তমানে প্রায় ৯৮% অঙ্গামি লোকই খ্রিস্টধর্মী যদিও আগেকার এনিমিষ্ট ধর্ম জীইয়ে রাখা অন্তিম নাগা জনজাতিগুলির একটি এই অঙ্গামিরা৷ এই এনিমিষ্ট অঙ্গামিদের পালন করা ধর্মকে ’ফুটসানা’ (Pfutsana religion) বলে পরিচিত৷ ১৯৯১ সালের জনগণনা অনুসারে এই ধর্মাবলম্বী অঙ্গামির সংখ্যা ছিল ১৭৬০ জন, কিন্তু দশবছর পরে এই সংখ্যা ৮৮৪ এ হ্রাস পায়৷ বর্তমান এই ধর্মী লোকরা কোহিমার দক্ষিণে নটি গ্রামে সমাকীর্ণ হয়ে আছে৷
কার্কোট রাজবংশ
কার্কোট রাজবংশ (৬২৫ − ৮৫৫) ৭ম ও ৮ম শতাব্দীতে ভারতীয় উপমহাদেশের উত্তরভাগের কিছু অংশ সহ কাশ্মীর উপত্যকায় শাসন করেছিল। তাঁদের শাসন রাজনৈতিক সম্প্রসারণ, অর্থনৈতিক সমৃদ্ধি এবং সংস্কৃতি ও পাণ্ডিত্যের কেন্দ্র হিসাবে কাশ্মীরের উত্থানের সময়কাল দেখেছিল।
এম. এ. মতিন (মাগুরার রাজনীতিবিদ)
'''মেজর জেনারেল এম. এ. মতিন''' হলেন বাংলাদেশি সামরিক কর্মকর্তা ও রাজনীতিবিদ। তিনি তৃতীয় জাতীয় সংসদ নির্বাচন ও চতুর্থ জাতীয় সংসদ নির্বাচনে মাগুরা-১ আসনের সংসদ সদস্য হিসেবে নির্বাচিত হয়েছিলেন।
বালুয়া উচ্চ বিদ্যালয়
বালুয়া উচ্চ বিদ্যালয় মহিমাগঞ্জ ইউনিয়ন এ অবস্থিত একটি মাধ্যমিক বিদ্যালয়।
ইতিহাস
বালুয়া উচ্চ বিদ্যালয় ১৯৭০ খ্রীষ্টাব্দে প্রতিষ্ঠা লাভ করে।
রবার্ট মুগাবে
রবার্ট গ্যাব্রিয়েল মুগাবে (, ; (২১ ফেব্রুয়ারি ১৯২৪–৬ সেপ্টেম্বর ২০১৯)  জিম্বাবুয়ের রাষ্ট্রপতি হিসেবে ক্ষমতাসীন ছিলেন। শ্বেতাঙ্গ শাসনের বিরুদ্ধে স্বাধীনতা আন্দোলনের অন্যতম নেতার মর্যাদা পেয়েছিলেন তিনি। ১৯৮০ সালে তিনি নির্বাচনে বিজয়ী হয়ে ক্ষমতায় আরোহণ করেন। ১৯৮০ - ১৯৮৭ পর্যন্ত প্রধানমন্ত্রী ও ১৯৮৭ সাল থেকে রাষ্ট্রের প্রধান নির্বাহী হিসেবে ২০১৭ সাল পর্যন্ত দায়িত্ব পালন করেছেন। ২০১৭ সালের ২১ নভেম্বর তারিখে রবার্ট মুগাবে ৩৭ বছর শাসনের পরে জিম্বাবুয়ের প্রেসিডেন্ট এর পদ থেকে পদত্যাগ করেছেন।
১৯৬০-এর দশকে মুগাবে রাজনীতিতে জড়িয়ে পড়েন। জিম্বাবুয়ে আফ্রিকান ন্যাশনাল ইউনিয়ন (জানু)-এর মহাসচিব ছিলেন তিনি এবং তার দল সংখ্যালঘিষ্ঠ শ্বেতাঙ্গ শাসক ইয়ান স্মিথের বিরুদ্ধে লড়াই করেন। ফলশ্রুতিতে ১৯৬৪ থেকে ১৯৭৪ সাল পর্যন্ত দশ বছরের অধিক সময় তাকে রোডেশিয়ার কারাগারে রাজনৈতিক বন্দী হিসেবে অবস্থান করতে হয়। এডগার তেকেরের সাথে ১৯৭৫ সালে মুক্তি পেয়ে রোডেশিয়া ত্যাগ করেন। মোজাম্বিকে অবস্থান করে জিম্বাবুয়ের স্বাধীনতা সংগ্রাম বা রোডেশিয়ান বুশ ওয়ারে অংশগ্রহণ করেন।
১৯৭৯ সালে সমাপ্ত ঐ যুদ্ধে মুগাবে অনেক আফ্রিকাবাসীর মন জয় করে বীরের মর্যাদায় অভিষিক্ত হন রবার্ট মুগাবে। ১৯৮০ সালে অনুষ্ঠিত সাধারণ নির্বাচনে কৃষ্ণাঙ্গ আফ্রিকানরা ব্যাপক সংখ্যায় অংশগ্রহণ করে ও সংখ্যাগরিষ্ঠতা অর্জন করে। এতে মুগাবে জিম্বাবুয়ের ইতিহাসে ১ম প্রধানমন্ত্রীত্বে অভিষিক্ত হন। দেশ পুণর্গঠনে পূর্বে যুদ্ধরত দলসহ শ্বেতাঙ্গ রোডেশিয়ান এবং বিবদমান প্রতিপক্ষ রাজনৈতিক দলগুলোর সাথে ঐকমত্যে পৌঁছান।
প্রাথমিক জীবন
দক্ষিণ রোডেশিয়ার উত্তর-পশ্চিমে হারারের জিম্বা জেলার কুতামা জেসুইত মিশনের কাছে তিনি জন্মগ্রহণ করেন। মালাউই পিতা গ্যাব্রিয়েল মাতিবিলি এবং শোনা অধিবাসী মাতা বোনা উভয়েই রোমান ক্যাথলিক ছিলেন। ছয় ভাই-বোনের মধ্যে তিনি ৩য় ছিলেন। বড় দুই ভাই - মাইকেল এবং দোনাতো উভয়েই তার শৈশবকালীন সময়ে মৃত্যুবরণ করেন। তার বাবা গ্যাব্রিয়েল মাতিবিলি একজন কাঠমিস্ত্রী ছিলেন। ১৯৩৪ সালে মাইকেলের মৃত্যুর পর মুগাবে পরিবার কাজের সন্ধানে বুলাওয়ে চলে যান।
মুগাবে ম্যারিস্ট ব্রাদার্স এবং জেসুইট বিদ্যালয়সহ মর্যাদাপূর্ণ কুতামা কলেজে পড়াশোনা করেন। সেখানে তিনি আইরিশ পাদ্রী ফাদার জেরোম ও'হিয়ার ছত্রচ্ছায়ায় নিজেকে গড়েন। তরুণ বয়সে মুগাবে সামাজিক কিংবা শারীরিক কোনভাবেই জনপ্রিয় ছিলেন না। অধিকাংশ সময়ই তিনি ধর্মযাজক অথবা তার মায়ের সাথে পড়াশোনা করে সময় কাটাতেন। অন্যান্যদের সাথে খেলতে পছন্দ করতেন না বরং নিজেই নিজের সাথে মজা উপভোগ করতেন। তার ভাই দোনাতো বলেছিলেন যে একমাত্র বন্ধু হিসেবে ছিল বই।
শিক্ষক হিসেবে যোগ্যতা অর্জন করলেও তিনি পড়াশোনার উদ্দেশ্যে দক্ষিণ আফ্রিকার ফোর্ট হেয়ারে চলে যান। সেখানে ১৯৫১ সালে ইউনিভার্সিটি অব ফোর্ট হেয়ার থেকে স্নাতক ডিগ্রী অর্জন করেন। সাক্ষাৎ করেন বিখ্যাত ব্যক্তিত্ব - জুলিয়াস নায়ারে, হার্বাট চিতেপো, রবার্ট সবুকি এবং কেনেথ কাউন্ডা প্রমূখদের সাথে। এরপর সলিসবেরি (১৯৫৩), গুইলো (১৯৫৪) এবং তাঞ্জানিয়ায় (১৯৫৫-১৯৫৭) পড়াশোনা করেন।
ধারাবাহিকভাবে দূরশিক্ষণ প্রকল্পে ইউনিভার্সিটি অব সাউথ আফ্রিকা থেকে - প্রশাসন ও শিক্ষায় স্নাতক এবং ইউনিভার্সিটি অব লন্ডন এক্সটার্নাল প্রোগ্রাম থেকে বিজ্ঞান, আইন বিষয়ে স্নাতক এবং বিজ্ঞান ও আইন বিষয়ে স্নাতকোত্তর ডিগ্রী লাভ করেন।
কারাগারের অভ্যন্তরে থেকে তিনি দু'টি আইন ডিগ্রী অর্জন করেছিলেন। এছাড়াও, জিম্বাবুয়ের প্রধানমন্ত্রী থাকাকালীন বিজ্ঞানে স্নাতকোত্তর ডিগ্রী অর্জন করেন।
পদত্যাগ
জিম্বাবুয়ে ১৯৮০ সালে স্বাধীন হবার পর থেকেই রবার্ট মুগাবে ক্ষমতায় ছিলেন। ৩৭ বছর শাসনের পরে তিনি পদত্যাগ করেছেন। দেশটির পার্লামেন্টের স্পিকার জ্যাকব মুডেন্ডার কাছে ২১ নভেম্বর ২০১৭, ৯৩ বছর বয়সী রবার্ট মুগাবে পদত্যাগ পত্র জমা দেন।
মৃত্যু
রবার্ট মুগাবে ২০১৯ সালের ৬ সেপ্টেম্বর সিঙ্গাপুরে মৃত্যুবরণ করেন। তার মৃত্যুর পরদিন জাতির উদ্দেশ্যে দেয়া এক ভাষণে তাকে 'জাতীয় বীর' হিসেবে ঘোষণা করেন দেশটির ক্ষমতাসীন প্রেসিডেন্ট এমারসন নানগাওয়া। জিম্বাবুয়ের জনক ও স্বাধীনতা পরবর্তী প্রথম প্রেসিডেন্ট মুগাবের মৃতদেহ ১১ সেপ্টেম্বর সিঙ্গাপুর থেকে দেশে ফিরিয়ে আনা হয়। ১৪ সেপ্টেম্বর ২০১৯ দেশটির জাতীয় স্টেডিয়ামে রাষ্ট্রীয় মর্যাদায় তার শেষকৃত্য অনুষ্ঠিত হয়। ১৫ সেপ্টেম্বর ২০১৯ হারারের 'হিরু একরে' তাকে সমাহিত করা হয়। মৃত্যু পরবর্তী তাকে নিয়ে জনগণের মধ্যে মিশ্র প্রতিক্রিয়া সৃষ্টি হয়। কেউ কেউ তাকে 'সত্যিকার আফ্রিকান' ও 'বিপ্লবের প্রতীক' বলে অভিহিত করেন। কেউ আবার তাকে দানব কিংবা দূর্ভোগের কারণ হিসেবেও দেখেন। সংবাদমাধ্যম তাকে 'চিন্তাশীলের গেরিলা' নামেও অভিহিত করেছেন।
পারমালয়
পারমালয় হল একটি নিকেল–লোহা চৌম্বক মিশ্রধাতু, এতে প্রায় ৮০% নিকেল এবং ২০% লোহা আছে। ১৯১৪ সালে পদার্থবিদ গুস্তাভ এলমেন বেল ল্যাবরেটরিজয়ে এটি আবিষ্কার করেছিলেন। এটি অত্যন্ত উচ্চ চৌম্বক প্রবেশ্যতার জন্য উল্লেখযোগ্য। বৈদ্যুতিন এবং বৈদ্যুতিক সরঞ্জামগুলিতে চৌম্বক মজ্জার উপাদান হিসাবে, এবং চৌম্বক ক্ষেত্রকে আটকাতে চৌম্বক পর্দা হিসেবে এটিকে প্রয়োজনীয় করে তুলেছে। বাণিজ্যিক পারমালয় মিশ্রধাতুগুলিতে আপেক্ষিক প্রবেশ্যতার পরিমাণ সাধারণত প্রায় ১০০,০০০ থাকে, তুলনা করলে সাধারণ ইস্পাতে এর পরিমাণ কয়েক হাজার।
উচ্চ প্রবেশ্যতা ছাড়াও, এর অন্যান্য চৌম্বক বৈশিষ্ট্যগুলির মধ্যে আছে কম সহনশীলতা, প্রায় শূন্য চৌম্বক বিরূপন, এবং উল্লেখযোগ্য অ-আইসোট্রপীয় চৌম্বক প্রতিরোধ। শিল্পক্ষেত্রে প্রয়োগের জন্য কম চৌম্বক বিরূপন গুরুত্বপূর্ণ। যেখানে পরিবর্তনশীল পীড়নের কারণে চৌম্বক বৈশিষ্ট্যে বিরাট আকারের পরিবর্তনের সম্ভাবনা থাকে, সেখানে এটি পাতলা পাত হিসেবে ব্যবহার করা যায়। প্রয়োগকৃত চৌম্বক ক্ষেত্রের শক্তি এবং দিকের উপর নির্ভর করে পারমালয়ের বৈদ্যুতিক রোধাঙ্ক ৫% এর মত পরিবর্তিত হতে পারে। পারমালয়গুলিতে সাধারণত পৃষ্ঠ কেন্দ্রিক ঘনক স্ফটিক কাঠামো থাকে। ৮০% নিকেল ঘনত্ব থাকলে এর জালিকা ধ্রুবক প্রায় ০.৩৫৫ ন্যানোমিটার। পারমালয়ের একটি অসুবিধা হল এটি খুব নমনীয় বা কার্যকর নয়, সুতরাং যে প্রয়োগগুলিতে চৌম্বক পর্দার মতো বিস্তৃত আকারের প্রয়োজন হয়, সেখানে মিউ ধাতুর মতো অন্যান্য উচ্চ প্রবেশ্যতাযুক্ত মিশ্রধাতু ব্যবহার করা হয়। পারমালয়গুলি ট্রান্সফরমার, স্তরায়ণ এবং চৌম্বক রেকর্ডিং হেডে ব্যবহার করা হয়।
বিকাশ
২০শ শতকের গোড়ার দিকে টেলিগ্রাফ তারগুলির আবিষ্ট-ক্ষতি পূরণের জন্য প্রাথমিকভাবে পারমালয়ের বিকাশ ঘটানো হয়েছিল। ১৮৬০ এর দশকে যখন প্রথম আটলাণ্টিক মহাসাগরের এক দিক থেকে অন্য দিকে ডুবোজাহাজ টেলিগ্রাফ তার স্থাপন করা হয়েছিল, তখন দেখতে পাওয়া গিয়েছিল যে দীর্ঘ পরিবাহী তারগুলি বিকৃতি ঘটাচ্ছে, যার ফলে সর্বোচ্চ সংকেত গতি প্রতি মিনিটে শুধুমাত্র ১০-১২ শব্দ পাওয়া গিয়েছিল। বিকৃতি ছাড়াই তারের মাধ্যমে সংকেত প্রেরণের জন্য সঠিক শর্তগুলি কি হতে পারে তা ১৮৮৫ সালে অলিভার হেভিসাইড প্রথম গাণিতিকভাবে দেখিয়েছিলেন। ১৯০২ সালে ডেনমার্কে কার্ল এমিল ক্রারুপ প্রস্তাব করেছিলেন যে তারগুলিতে লোহার তার জড়িয়ে দিলে বিকৃতির ক্ষতি পূরণ করা যেতে পারে। এর ফলে এর আবেশ গুণাঙ্ক বৃদ্ধি পাবে এবং এটিকে ভারবাহী পঙ্‌ক্তি তৈরি করা যাবে, যার ফলে বিকৃতি হ্রাস পাবে। যাইহোক, আটলাণ্টিক মহাসাগরের এদিক থেকে ওদিক দৈর্ঘ্যের তারের ক্ষতিপূরণ দেওয়ার মত উচ্চ প্রবেশ্যতা লোহার ছিল না। দীর্ঘ অনুসন্ধানের পরে, ১৯১৪ সালে বেল ল্যাবরেটরিজ এর গুস্তাভ এলম্যান পারমালয় আবিষ্কার করেছিলেন। তিনি দেখেছিলেন পারমালয়ের প্রবেশ্যতা সিলিকন ইস্পাতের চেয়ে বেশি।। পরবর্তীতে, ১৯২৩ সালে তিনি আবিষ্কার করেছিলেন যে এর প্রবেশ্যতা তাপ চিকিৎসা দ্বারা ব্যাপকভাবে বাড়ানো যেতে পারে। টেলিগ্রাফ তারকে পারমালয় ফিতা দিয়ে মুড়ে দিলে তার সংকেতের গতি চারগুণ বাড়ানো যায়।
১৯৩১ এর দশকে তারের ক্ষতিপূরণের এই পদ্ধতিটির ব্যবহার কমে গিয়েছিল, তবে দ্বিতীয় বিশ্বযুদ্ধের মধ্যেই পারমালয়ের অনেক অন্যান্য ব্যবহার বৈদ্যুতিন শিল্পে দেখতে পাওয়া গিয়েছিল।
অন্যান্য মিশ্রণ
পারমালয়ের অন্যান্য মিশ্রণও পাওয়া যায়, মিশ্রধাতুতে নিকেলের শতাংশ বোঝাতে একটি সংখ্যাসূচক উপসর্গ ব্যবহার করা হয়, উদাহরণ স্বরূপ "৪৫ পারমালয়" এর অর্থ মিশ্রধাতুটিতে ৪৫% নিকেল, এবং ৫৫% লোহা আছে। "মলিবডেনাম পারমালয়" মিশ্রধাতুতে ৮১% নিকেল, ১৭% লোহা এবং ২% মলিবডেনাম আছে। দ্বিতীয়টি ১৯৪০ সালে বেল ল্যাবরেটরিজে আবিষ্কার করা হয়েছিল। সেই সময়ে, যখন দীর্ঘ দূরত্বের তামা টেলিগ্রাফ তারে ব্যবহৃত হত, সঙ্কেত প্রদানের ক্ষেত্রে গতিতে দশগুণ বৃদ্ধি এসেছিল। সুপারমালয়, যার মিশ্রণ শতাংশ ৭৯% নিকেল, ১৬% লোহা, এবং ৫% মলিবডেনাম, সেটি উচ্চতর প্রবেশ্যতা এবং কম সহনশীলতার জন্য চিহ্নিত। "নরম" চৌম্বক উপাদান হিসাবে এর উচ্চ কার্যকারিতার জন্যও এটি সুপরিচিত।
বহিঃসংযোগ
link not valid any more
আসমত আলী শিকদার
আসমত আলী শিকদার (১৯৩৯ – ৯ মে ২০০১) বাংলাদেশের বরগুনা জেলার রাজনীতিবিদ, মুক্তিযোদ্ধের সংগঠক ও আইনজীবী যিনি তৎকালীন পটুয়াখালী-১ আসনের সংসদ সদস্য ছিলেন।
প্রাথমিক জীবন
আসমত আলী শিকদার ১৯৩৯ সালে বরগুনা জেলার বামনা উপজেলার কালিকাবাড়ি গ্রামে জন্মগ্রহণ করেন। তার পিতা আবদুল মজিদ সিকদার এবং মাতা আফিয়া খাতুন। শিকদারের স্ত্রী নাহিদ খুরশিদ জাহান তাদের এক ছেলে, দুই মেয়ে।
তিনি বামনার সরোয়ারজান পাইলট মাধ্যমিক বিদ্যালয় থেকে মেট্রিক এবং বরিশালের বিএম কলেজ থেকে উচ্চমাধ্যমিকে উত্তীর্ণ হয়ে ঢাকা বিশ্ববিদ্যালয় থেকে ইতিহাসে ১৯৬১ সালে বিএ, ১৯৬২ সালে এমএ ও এলএলবি ডিগ্রী অর্জন করেন।
রাজনৈতিক জীবন
আসমত আলী শিকদার ১৯৫৩ সালে ছাত্রলীগে যোগদান করেন। ঢাকা বিশ্ববিদ্যালয়ে অধ্যয়নের সময়ে পূর্ব পাকিস্তান ছাত্রলীগের কেন্দ্রীয় কমিটির দপ্তর সম্পাদক নির্বচিত ছিলেন। ১৯৬২ সালে ঢাকা বিশ্ববিদ্যালয়ের ঢাকা হল (বর্তমান শহীদুলাহ হল) ছাত্র সংসদের ভিপি ছিলেন।
১৯৬৩ সাল তিনি নরসিংদী কলেজে ইতিহাস বিভাগে অধ্যাপনায় যোগদিয়ে কর্ম জীবন শুরু করেন। ১৯৬৪ সালে শিক্ষা অন্দোলন ও কনভোকেশন আন্দোলনে যোগদানের কারণে পাকিস্তান সরকার তার এমএ ডিগ্রী বাতিল ও তাকে গ্রেফতার করা হয়। ১৯৬৫ সালে ছয়দফা আন্দোলনে সক্রিয় ভূমিকা পালন করেন। পরবর্তীতে ঢাকা কোর্টে আইন পেশা শুরু করেন।
১৯৬৯ সালে তিনি তৎকালীন বরগুনা মহাকুমা আওয়ামী লীগের প্রতিষ্ঠাতা ভাইস প্রেসিডেন্ট ছিলেন। বরগুনা জেলা আওয়ামী লীগের সাধারণ সম্পাদক হিসেবেও তিনি দায়িত্ব পালন করেন। ১৯৭০ সালের নির্বাচনে তিনি বরগুনা এলাকার এমএলএ নির্বাচিত হন। তিনি ১৯৭১ সালে বরগুনা মহাকুমার মুক্তিযোদ্ধের সংগঠক। ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তিনি তৎকালীন পটুয়াখালী-১ আসন থেকে সংসদ সদস্য নির্বাচিত হন।
মৃত্যু
আসমত আলী শিকদার ৯ মে ২০০১ সালে ঢাকায় মৃত্যুবরণ করেন। মিরপুর বুদ্ধিজীবী কবরস্থানে তাকে সমাহিত করা হয়।
শ্রেষ্ঠ মৌলিক সুর বিভাগে একাডেমি পুরস্কার
শ্রেষ্ঠ মৌলিক সুর বিভাগে একাডেমি পুরস্কার হল একাডেমি অব মোশন পিকচার আর্টস অ্যান্ড সায়েন্সেস (এএমপিএএস) কর্তৃক প্রদত্ত একাডেমি পুরস্কারের একটি বিভাগ, যা চলচ্চিত্রের নাট্যধর্মী রূপায়নের জন্য সুরারোপিত হয়ে থাকে। কিছু পূর্ব থেকে বিদ্যমান সঙ্গীতও গৃহীত হয়, তবে প্রতিযোগিতায় অংশ নেওয়া চলচ্চিত্রটির একটি নির্দিষ্ট অংশ অবশ্যই মৌলিক সঙ্গীত হতে হবে। ২০২০ সালের পূর্ব থেকে এই নির্দিষ্ট মাত্রা সঙ্গীতের ৬০% ছিল, যা বৃদ্ধি করে অনুবর্তী পর্ব ও ফ্র্যাঞ্চাইজি চলচ্চিত্রের জন্য ৮০% করা হয়েছে। মনোনয়ন ঘোষণার পূর্বে ১৫টি চলচ্চিত্রের সুর ক্ষুদ্র তালিকায় অন্তর্ভুক্ত করা হয়।
অ্যালফ্রেড নিউম্যান সর্বাধিক নয়বার এই বিভাগে পুরস্কৃত হয়েছেন। অন্যদিকে, জন উইলিয়ামস সর্বাধিক ৪৭ বার এই বিভাগে মনোনয়ন পেয়েছেন। সাম্প্রতিকতম বিজয়ী হিলদুর গুদনাদোত্তির জোকার (২০১৯) চলচ্চিত্রের সুরারোপের জন্য এই পুরস্কার অর্জন করেন। তিনি প্রথম নারী সুরকার হিসেবে এই বিভাগে পুরস্কৃত হন।
মহিমাগঞ্জ মহিলা কলেজ
শিক্ষা কার্যক্রম
কলেজটিতে বর্তমানে বিজ্ঞান, মানবিক এবং বাণিজ্য বিভাগ চালু আছে ।
বুলন্দ দরওয়াজা
বুলন্দ দরওয়াজা (बुलंद दरवाज़ा, ), ভারতের একটি ঐতিহাসিক স্থাপত্য। বিশ্বের উচ্চতম এই দরজা ভারতের উত্তরপ্রদেশ রাজ্যের ফতেপুর সিকরিতে অবস্থিত। ১৬০১ খ্রিষ্টাব্দে মুঘল বাদশা আকবর এটি তৈরি করেন। বুলন্দ শব্দের অর্থ মহান বা উচ্চ। অর্থাৎ এর অর্থ 'মহান দ্বার'। গুজরাত জয় উপলক্ষে সম্রাট আকবর এটি নির্মাণ করেন। আগ্রা থেকে ৪৩ কিমি দূরে অবস্থিত ফতেপুর সিক্রি মহলের প্রবেশের এটিই মূলদ্বার।  অপর দ্বারটির নাম বাদশাহী দরওয়াজা।
স্থাপত্য
এই দরজার কাঠামোটি লাল ও হলুদ বেলেপাথরে নির্মিত। এর গায়ে আবার সাদা কালো মার্বেল দিয়ে নকশা করা আছে। এটি মাটি থেকে প্রায় ৫৪ মিটার লম্বা। দরজা পর্যন্ত পৌঁছোতে ৪২ টি সিঁড়ির ধাপ উঠতে হয়। দরজার পাল্লাগুলিতে কাঠের কারুকার্য করা আছে। দরজার মাথায় একসারি প্যারাপেট আর তার পিছনে তিনটে ছত্রী রয়েছে। দরজার ওপরের ছাদে সামিয়ানা হিসেবে হয়তো এগুলো ব্যবহৃত হত। খিলানটিতে মূলত তিনটি দ্বার বর্তমান, যেগুলোর গায়ে কারুকার্য করা এবং এর ওপরে তিনটি করে দ্বারমুখ করা।
দরজার পুবদিকের খিলানের গায়ে পার্সিলিপিতে আকবরের গুজরাত জয়ের কথা লেখা। মুঘল স্থাপত্যে তৈরী মূল খিলানটির গায়ে লেখা লিপি থেকে আকবরের উদার ধর্মনীতির পরিচয় পাওয়া যায়।
খোদিত লিপি
মূল দ্বারটির গায়ে খোদাই করা লেখাটির অর্থ হল, হযরত ঈশা বলেছেন,পৃথিবী একটা সেতুমাত্র। এর ওপর দিয়ে পার হয়ে যাও কিন্তু এখানে স্থায়ী বাসা বাঁধতে যেয়ো না। কেউ হয়তো অনন্তকাল এখানে থাকতে চায়, কিন্তু এই জীবন এক ঘণ্টার বেশি স্থায়ী নয়। তাই বাকি জীবনটা ঈশ্বরের প্রার্থনায় কাটাও।
কুরআনের কিছু আয়াত এর গায়ে খোদাই করা আছে। শেখ সেলিম চিস্তির শিষ্য খাজা হুসেন চিস্তি সেগুলি খোদাই করেছিলেন।
পশ্চিম আফ্রিকায় একতা ও জিহাদের জন্য আন্দোলন
পশ্চিম আফ্রিকায় একতা ও জিহাদের জন্য আন্দোলন (جماعة التوحيد والجهاد في غرب أفريقيا Jamāʿat at-tawḥīd wal-jihād fī gharb ʾafrīqqīyā; Mouvement pour l'unicité et le jihad en Afrique de l'Ouest) একটি জঙ্গি ইসলামী সংগঠন যা পশ্চিম আফ্রিকার একটি বৃহত্তর অংশ জুড়ে জিহাদ ছড়িয়ে দেওয়ার লক্ষ্য নিয়ে আল কায়েদা ইসলামি মাগরিব শাখা থেকে চ্ছিন্ন হয়েছিল। মূলত আলজেরিয়া ও মালি অঞ্চলে এই সংগঠনটির কর্মকাণ্ড বিস্তৃত। সংগঠনটি একিউআইএমের সঙ্গে সম্পৃক্ত বলে ধারণা করা হয়।